b'\n_START_ARTICLE_\nMuca Copatarica\n_START_PARAGRAPH_\nMuca Copatarica je najbolj znana in priljubljena med pravljicami, ki jih je napisala Ela Peroci in ki je z ilustracijami An\xc4\x8dke Go\xc5\xa1nik Godec prvi\xc4\x8d iz\xc5\xa1la leta 1957. Doma in na tujem je bila ve\xc4\x8dkrat tudi uprizorjena kot lutkovna igrica. Tako kot druge njene pravljice, tudi ta pripoveduje o vsakdanjih stvareh, ki gredo rade neopazno mimo nas, pisateljica pa jih z mo\xc4\x8djo besede osvetli in poka\xc5\xbee, da so pomembne v otrokovem do\xc5\xbeivljanju sveta.\n_START_SECTION_\nVsebina\n_START_PARAGRAPH_\nJanez, \xc5\xa0pela, Tine, Tonka in drugi otroci iz Male vasi nekega jutra ne najdejo svojih copat. Zve\xc4\x8der jih niso pospravili, zato jih je odnesla muca. Otroci se bosi odpravijo v gozd, da bi jo poiskali. Sredi gozda nato le najdejo belo hi\xc5\xa1ico z rde\xc4\x8do streho, na vratih pa je pisalo muca Copatarica. Ko so potrkali na vrata, jih je muca povabila v hi\xc5\xa1o. Tam je vladal strog red. Copati so bili v ravni vrsti zlo\xc5\xbeeni na polico, ti pa so bili oprani in zakrpani. Tako so otroci zadovoljni na\xc5\xa1li svoje copate in se odpravili domov.'